Suntem la jumătatea lunii martie, chiar dacă teoretic este primăvara, temperaturile se mențin destul de scăzute. Când revine soarele și se încălzește vremea, aflați în rândurile următoare.
După temperaturile negative și ninsorile de la munte, vremea se îmbunătățește în România, anunță Elena Mateescu, directorul Administrației Naționale de Meteorologie.
Weekend-ul acesta vom avea parte de temperaturi cuprinse între 10-17 grade Celsius, iar cele mai ridicate valori vor fi înregistrate în regiunile extracarpatice. Minimele vor fi și ele pozitive, de 8-9 grade Celsius.
Ploile nu ne vor părăsi de tot săptămâna aceasta, mai ales pe parcursul nopții. La altitudini mari, de peste 1.200 de metri, vor avea loc precipitații predominant sub formă de ninsoare cu depunere de strat, iar în estul Transilvaniei sau o jumătate a nordică a Moldovei, trecător precipitații mixte.
"Astăzi am consemnat doar 13°C, cel mai cald în partea de sud-vest. La Drobeta Turnu Severin, de altfel, în partea de vest și sud-vest valorile au fost cele mai ridicate, nouă 10°C, comparativ, de pildă, cu zona de est a țării, unde în Moldova valorile termice nu au depășit patru 5°C chiar și în Capitală doar 7°C- 8°C.
Însă de săptămâna viitoare, din nou, o masă de aer va fi de interes în zona țării noastre și vom vorbi din nou, în special în partea de centru-est, de valori sub 10°C la nivelul maximelor", a spus Elena Mateescu, directorul ANM, la Antena 3 CNN.
În această săptămână, mediile valorilor termice se vor situa în jurul celor specifice pentru această săptămână, iar regimul pluviometric va fi excedentar în regiunile estice, sudice şi sud-estice.
Temperaturile medii vor fi mai ridicate decât cele normale pentru această perioadă, la nivelul întregii țări. Cantitățile de precipitații vor fi apropiate de cele normale.
Și în această perioadă, temperaturile medii vor fi mai ridicate decât cele normale. Regimul pluviometric va fi apropiat de cel normal pentru această perioadă, la nivelul întregii ţări.
În această săptămână, temperaturile
se vor situa uşor peste cele specifice pentru această săptămână, pe întreg teritoriul României, iar cantitățile de precipitații vor fi cele normale pentru această perioadă.